7de Laan laat jong akteurs se drome waar word | Ons praat met | SARIE
CHANTELL STANDER 'My lewe ná Egoli + jong liefde' Koop Nuut in Winkel Aanlyn-tydskrif Bekendes Het jy gehoor? Ons praat met Op die rooi tapyt Voorbladvoorkoms Skoonheid Het jy gehoor? Ons hou van Skoonheidstories Stap vir stap Mode Het jy gehoor? Ons hou van Modestories Dra dit só Lewe + Liefdes My kind Verhoudings Eie stories Werk + geld Boeke Flieks Reise Motors Hieroor praat mense Kos Resepte Kosstories Proe-blog Stap vir stap Julle resepte Woon Ons hou van Dekorstories Maak dit self Julle hoekies Gesond BEWEEG SA Gesondheidstories Dieet Oefen Intiem Bruid Tuis » Bekendes » Ons praat met » 7de Laan laat jong akteurs se drome waar word 7de Laan laat jong akteurs se drome waar word SARIE April 2012
Foto's: verskaf Galery Die harde werk van twee jong Kaapse akteurs is beloon toe hulle einde Februarie by die 7de Laan-atlejees vir oudisies aangemeld het en elk het 'n kans om 'n klein rol in dié sepie te vertolk. William Michaels (23) van Heidelberg en Melloney Marais (29) van Atlantis se puik spel tydens vanjaar se Eden-dramafees vir amateurtoneel het dié deur vir hulle oopgemaak. Albei is lede van die Kairos-dramagroep, wat as die wengroep by die fees bekroon is.
Die toneelstuk Up in Smoke is deur Michaels geskryf en takel ernstige sosiale kwessies soos dwelms en bendes op 'n humoristiese wyse. Vanweë die groep se sukses by die fees het hulle ook die geleentheid gekry om die stuk by die Baxter-Zabalazafees in Kaapstad, asook by vanjaar se KKNK, op te voer.
Michaels is al 'n geruime tyd by amateurtoneel betrokke, maar Marais het eers in Mei verlede jaar haar liefde vir die teater ontdek. Hul besoek aan die 7de Laan-stel was albei se eerste kennismaking met televisiekameras.
Volgens Michaels is dit regtig 'n droom wat vir hom waar geword het. "Ek het hard hiervoor gewerk en soek al lankal so 'n geleentheid."
Vir Marais, wat deur 'n moeilike tyd is toe sy albei haar ouers verloor het, bied dit 'n kans om haar lewe in 'n nuwe, positiewe rigting te stuur. "Dis wat ek wil doen. Nou gaan ek nie ophou nie."
Die Eden-dramafees, wat in samewerking met die departement van sport en kultuur gehou word, is 'n saak waaraan 7de Laan se vervaardigers graag hul steun gee. Volgens die sepie se lynbestuurder, Colin Howard, is hulle altyd op soek na nuwe talent onder Afrikaanssprekende akteurs.
En as hierdie jong kunstenaars se oudisies en klein rolle goed genoeg is, is daar altyd 'n kans dat hulle teruggeroep kan word vir groter rolle.
"'n Geleentheid soos hierdie bied akteurs blootstelling aan teater- en televisiegehore en moedig hulle aan om te streef na die volle ontwikkeling van hul potensiaal," sê Moeniel Jacobs, die departement se projekbestuurder: drama-ontwikkeling, wat die twee akteurs na Johannesburg vergesel het.
"Ons is dankbaar vir 7de Laan se ondersteuning in die saak."
Michaels en Marais sal in die episode van 1 Mei te sien wees - Michaels in die rol van 'n fotograaf by 'n geselligheid en Marais as 'n vrou met wie Gita se handlanger, Alan, in Oppiekoffie sit en konkel. Verwante artikels
FOTO: 7de Laan-manne laat waai hul hemde
SARIE Junie 2012 | Kommentaar: 5 Die manne van die Laan gaan binnekort bietjie lyf wys... Nog nuwe gesigte in 7de Laan
SARIE Mei 2012 | Kommentaar: 2 Die eksotiese Asha, flambojante Aunt Rishna, dinamiese Lilian, aantreklike Ockert, fiksheidsbewuste Tant Dolores en haar langverlore seun Morné sorg beslis vir ekstra aksie in die Laan. Maar daar is nog nuwelinge op pad wat beloof om hulle merk in Hillside te maak. Galery